ቴሬሣ May ከሥልጣን ለማውረድ ከተደረገባቸው ሙከራ ተረፉ
የእንግሊዟ ጠቅላይ ሚኒስትር ቴሬሣ May የራሣቸው ወግ አጥባቂ ተቺዎች ከሥልጣን ለማውረድ ካደረጉባቸው ሙከራ ተርፈዋል።ጠቅላይ ሚኒስትር ሆነው እንዲቀጥሉ የሚያስችላቸውን የመተማመኛ ድምፅ አግኝተዋል። ወግ አጥባቂ የፓርላማ አባላቱ ቴሬሳ May ብሪታኒያ ከአውሮፓ ህብረት አባልነት ለመውጣት የምታደርገውን የፍቺ ድርድር የያዙበት መንገድ እንዳላስደሰታቸው ይነገራል።ትላንት ማታ በሚስጥር በተካሄደው የድምፅ መስጠት ሥነ ስርዓት ቴሬሣ May ከ317 ወግ አጥባቂ የፓርላማ አባላት 2መቶ የሚሆኑትን ሲያገኙ፣ 117 የሚሆኑ ተቃውመዋቸዋል።May ከመተማመኛ ድምፁ በኋላ ለተደረገላቸው ድጋፍ ምስጋና አቅርበዋል።ብሪታኒያ ከአውሮፓ ህብረት ለመውጣት በያዘችው የፍቺ ድርድር በርካታ የሀገሪቱ ዜጎች ሥጋት እንደገባቸው መረጃዎች ያመለክታሉ።